Diewe steel historiese kerk se loodglasvenstersDie vensters pryk bo die altar van die St. Thomas Anglikaanse Kerk. Foto: http://www.stthomasberea.org.za/ Volgens die berig het die diewe Sondagaand vyf van die St. Thomas Anglikaanse Kerk in Musgrave se loodglasvensters gesteel. Die vensters beeld tonele uit die Bybel uit. “Die diewe was heel waarskynlik agter die lood aan, maar hoekom ŉ onvervangbare deel van ons geskiedenis verwoes net vir ŉ honderd rand?” het Barnie Barnard, die kerk se koster, gesê. Die kerk het verlede maand gietyster uit grafstene verwyder in ŉ poging om plundery te voorkom.